Un total de 2.011 persones s'insereixen al sector agrari en el període 2015-2018 en relació amb els quatre anys anteriors
per ACN Mollerussa. 19 de març de 2019 09:52
Maquinaria agrícola exposada en la 147a edició de la Fira de Sant Josep a Mollerussa.
Un total de 2.011 joves s'han incorporat al sector agrari entre els anys 2015 i 2018, una xifra que representa un increment el 60% en relació amb el període 2011-2014, en el qual es van comptabilitzar unes 1.200 incorporacions. Les dades les ha donades a conèixer la consellera d'Agricultura, Teresa Jordà, durant la cloenda del IV Aplec de joves al camp, que s'ha celebrat en el marc de la 147a Fira de Sant Josep de Mollerussa. La consellera també ha destacat que les escoles agràries han assolit aquest curs una xifra rècord amb més de 12.000 alumnes. Jordà ha posat en valor les diferents eines, programes i actuacions que està portant a terme la conselleria per afavorir el relleu generacional sector agrari.
Més info: Fer créixer l'agricultura entre els fums del Vallès
Agricultura transfereix 37 MEUR de la PAC al camp valencià
L’agricultura, el turisme i la ceràmica vertebren l’ocupació de Castelló